กฎกระทรวงกำหนดจำนวน หลักเกณฑ์และวิธีการได้มาของคณะกรรมการส่งเสริมการศึกษาพิเศษพ.ศ.๒๕๔๘[๑] อาศัยอำนาจตามความในมาตรา๘ และมาตรา ๓๒ วรรคสาม แห่งพระราชบัญญัติระเบียบบริหารราชการกระทรวงศึกษาธิการ พ.ศ.๒๕๔๖ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ ในกฎกระทรวงนี้การศึกษาพิเศษหมายความว่า การศึกษาที่จัดให้แก่คนพิการและผู้ด้อยโอกาสคนพิการหมายความว่า บุคคลซึ่งมีความบกพร่องทางร่างกาย จิตใจ สติปัญญา อารมณ์ สังคม การสื่อสารและการเรียนรู้หรือมีร่างกายพิการหรือทุพพลภาพผู้ด้อยโอกาสหมายความว่า บุคคลที่ไม่สามารถพึ่งตนเองได้หรือไม่มีผู้ดูแลคณะกรรมการหมายความว่า คณะกรรมการส่งเสริมการศึกษาพิเศษกรรมการหมายความว่า กรรมการส่งเสริมการศึกษาพิเศษองค์กรเอกชนหมายความว่า สมาคม มูลนิธิ หรือองค์กรที่เรียกชื่ออย่างอื่นที่มีฐานะเป็นนิติบุคคลและมีวัตถุประสงค์เพื่อดำเนินกิจกรรมที่เป็นประโยชน์ต่อการศึกษาของคนพิการหรือผู้ด้อยโอกาสข้อ ๒ ให้คณะกรรมการมีจำนวนยี่สิบเอ็ดคนประกอบด้วย(๑)รัฐมนตรีว่าการกระทรวงศึกษาธิการ เป็นประธานกรรมการ(๒)กรรมการโดยตำแหน่ง จำนวนเจ็ดคน ได้แก่ ปลัดกระทรวงศึกษาธิการเลขาธิการคณะกรรมการการศึกษาขั้นพื้นฐาน เลขาธิการคณะกรรมการการอุดมศึกษาเลขาธิการคณะกรรมการการอาชีวศึกษา อธิบดีกรมสุขภาพจิตอธิบดีกรมพินิจและคุ้มครองเด็กและเยาวชนผู้อำนวยการสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ(๓)กรรมการที่เป็นผู้แทนองค์กรเอกชน จำนวนเจ็ดคนซึ่งแต่งตั้งจากองค์กรเอกชนด้านคนพิการต่างประเภทกันจำนวนห้าคนและจากองค์กรเอกชนด้านผู้ด้อยโอกาสจำนวนสองคน(๔)กรรมการผู้ทรงคุณวุฒิ จำนวนห้าคน ซึ่งแต่งตั้งจากผู้ที่มีความรู้ ความสามารถความเชี่ยวชาญ และประสบการณ์สูงในด้านการบริหารการศึกษา ด้านการศึกษาสำหรับคนพิการด้านการศึกษาสำหรับผู้ด้อยโอกาส ด้านกฎหมาย ด้านการแพทย์และสาธารณสุขด้านสื่อเทคโนโลยีสำหรับคนพิการ และด้านสังคมสงเคราะห์ด้านใดด้านหนึ่งหรือหลายด้านรวมกัน(๕)ผู้อำนวยการสำนักบริหารงานการศึกษาพิเศษ เป็นกรรมการและเลขานุการข้อ ๓ กรรมการตามข้อ ๒ (๓) และ (๔)ต้องมีคุณสมบัติและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบปีบริบูรณ์(๓)เป็นผู้สนใจในการจัดการศึกษาสำหรับคนพิการหรือการศึกษาสำหรับผู้ด้อยโอกาส(๔)ไม่เป็นบุคคลล้มละลาย(๕)ไม่เป็นคนไร้ความสามารถหรือคนเสมือนไร้ความสามารถ(๖)ไม่เคยมีประวัติเสื่อมเสียทางจริยธรรม จรรยาบรรณ และการประกอบวิชาชีพ(๗)ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ ๔ให้องค์กรเอกชนแต่ละแห่งเสนอชื่อผู้ซึ่งมีคุณสมบัติและไม่มีลักษณะต้องห้ามตามข้อ๓ ที่เห็นสมควรเป็นกรรมการตามข้อ ๒ (๓) แห่งละหนึ่งคนต่อเลขาธิการคณะกรรมการการศึกษาขั้นพื้นฐานเพื่อนำรายชื่อนั้นพิจารณาดำเนินการคัดเลือกรายชื่อผู้ที่สมควรเป็นกรรมการซึ่งมีคุณสมบัติและไม่มีลักษณะต้องห้ามดังกล่าวเป็นจำนวนสองเท่าของกรรมการตามข้อ๒ (๓) เสนอรัฐมนตรีว่าการกระทรวงศึกษาธิการเลือกให้มีจำนวนตามข้อ ๒ (๓)แล้วแต่งตั้งเป็นกรรมการข้อ ๕ ให้กรรมการตามข้อ ๒ (๓)แต่ละคนเสนอชื่อผู้ซึ่งมีคุณสมบัติและไม่มีลักษณะต้องห้ามตามข้อ ๓ที่เห็นสมควรเป็นกรรมการตามข้อ ๒ (๔) ด้านใดด้านหนึ่งด้านละหนึ่งคนต่อเลขาธิการคณะกรรมการการศึกษาขั้นพื้นฐานเพื่อนำรายชื่อนั้นพิจารณาดำเนินการคัดเลือกรายชื่อผู้ที่สมควรเป็นกรรมการซึ่งมีคุณสมบัติและไม่มีลักษณะต้องห้ามดังกล่าวเป็นจำนวนสองเท่าของกรรมการตามข้อ๒ (๔) เสนอรัฐมนตรีว่าการกระทรวงศึกษาธิการเลือกให้มีจำนวนตามข้อ ๒ (๔)แล้วแต่งตั้งเป็นกรรมการข้อ ๖ รายละเอียดเกี่ยวกับวิธีดำเนินการตามข้อ ๔และข้อ ๕ ให้เป็นไปตามที่เลขาธิการคณะกรรมการการศึกษาขั้นพื้นฐานประกาศกำหนดข้อ ๗ กรรมการตามข้อ ๒ (๓) และ (๔) มีวาระการดำรงตำแหน่งคราวละสี่ปีและอาจได้รับแต่งตั้งอีกได้ แต่จะดำรงตำแหน่งเกินสองวาระติดต่อกันไม่ได้ข้อ ๘ นอกจากการพ้นจากตำแหน่งตามวาระ กรรมการตามข้อ๒ (๓) และ (๔) พ้นจากตำแหน่งเมื่อ(๑) ตาย(๒)ลาออก(๓)ขาดคุณสมบัติหรือมีลักษณะต้องห้ามตามข้อ ๓(๔)คณะกรรมการจำนวนไม่น้อยกว่าสองในสามมีมติให้ออก เพราะมีความประพฤติเสื่อมเสียบกพร่องต่อหน้าที่ หรือหย่อนความสามารถข้อ ๙ ในกรณีที่กรรมการตามข้อ ๒ (๓) หรือ (๔)พ้นจากตำแหน่งก่อนครบวาระ ให้ดำเนินการสรรหา เลือกและแต่งตั้งกรรมการแทนภายในหกสิบวันนับแต่วันที่ผู้นั้นพ้นจากตำแหน่งเว้นแต่วาระการดำรงตำแหน่งของกรรมการเหลืออยู่ไม่ถึงเก้าสิบวันจะไม่ดำเนินการก็ได้ในระหว่างที่ยังมิได้แต่งตั้งกรรมการแทนตำแหน่งที่ว่างให้คณะกรรมการประกอบด้วยกรรมการเท่าที่มีอยู่ให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนในกรณีที่กรรมการตามวรรคหนึ่งพ้นจากตำแหน่งตามวาระให้ดำเนินการสรรหา เลือกและแต่งตั้งกรรมการชุดใหม่ภายในหกสิบวันนับแต่วันที่ครบวาระและให้ผู้ซึ่งพ้นจากตำแหน่งตามวาระปฏิบัติหน้าที่ต่อไปจนกว่ากรรมการซึ่งแต่งตั้งใหม่เข้ารับหน้าที่ข้อ๑๐ ในวาระเริ่มแรก ให้ดำเนินการสรรหา เลือกและแต่งตั้งกรรมการตามข้อ ๒ (๓) และ (๔)ให้แล้วเสร็จภายในหนึ่งร้อยแปดสิบวันนับแต่วันที่กฎกระทรวงนี้มีผลใช้บังคับให้ไว้ ณ วันที่ ๗ มีนาคม พ.ศ.๒๕๔๘อดิศัย โพธารามิกรัฐมนตรีว่าการกระทรวงศึกษาธิการหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๓๒ วรรคสามแห่งพระราชบัญญัติระเบียบบริหารราชการกระทรวงศึกษาธิการ พ.ศ.๒๕๔๖ บัญญัติให้จำนวน หลักเกณฑ์และวิธีการได้มาของคณะกรรมการส่งเสริมการศึกษาพิเศษในสำนักงานคณะกรรมการการศึกษาขั้นพื้นฐานเป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้พงษ์พิลัย/ตรวจ๓๐มิถุนายน ๒๕๔๘ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์๒๕๕๒ปิติวรรณ/ปรับปรุง๓๐ มกราคม ๒๕๖๒[๑]ราชกิจจานุเบกษา เล่ม ๑๒๒/ตอนที่ ๒๓ ก/หน้า ๑๒/๑๖ มีนาคม ๒๕๔๘